Rievėtasis piengrybis

Agaricus insulsusAgaricus flexuosus var. zonariusAgaricus zonariusGalorrheus insulsusGalorrheus zonariusGloeocybe insulsaLactarius insulsusLactarius insulsus f. scrobiculatusLactarius lividusLactarius scrobipesLactarius zonarius var. insulsusLactarius zonarius f. glaucocaulisLactarius zonarius var. lividusLactarius zonarius var. ripariusLactarius zonarius f. scrobipesLactifluus zonariusLactifluus insulsus

Rievėtasis piengrybis (Lactarius zonarius) – ūmėdinių šeimai, priklausantis  valgomas grybas. Lietuvoje sutinkamas retai.

 Išvaizda 

Vaisiakūniai vidutinio dydžio ir didesni. Kepurėlė 3–10 cm skersmens, gaubta, vėliau – iškiliai paplokščia, plačiai įdubusi, kraštai ilgai susisukę, užsilenkę žemyn, gliti, blyškiai ochrinės spalvos, rievėta, viduryje mažiau. Lakšteliai balsvi, vėliau- rausvai geltoni, šakoti, nuaugintiniai kotu žemyn. Kotas 2–4x 0,5–2 cm, jaunas – baltas, vėliau – kepurėlės spalvos, iš pradžių pilnaviduris, vėliau - tuščiaviduris. Trama balta, kieta, perlaužta, įpjauta pagelsta, parusvėja. Pieniškos sultys baltos, spalvos nekeičia, kartoko skonio. Sporos elipsiškos, plokščios, 7–9,5x5,5–7,5 μm dydžio.

 Augavietė 

Dygsta pavieniui, grupėmis, kalkingo dirvožemio lapuočių miškuose su ąžuolo priemaiša arba ąžuolynuose, mėgsta jo kaimynystę.

Sezonas: rugpjūtis – spalis

 Galerija 

Literatūra

 Vincentas Urbonas, „Lietuvos grybų atlasas“, Kaunas „Lututė“, 2007 m., (289 psl.) ISBN 978-9955-692-59-1

Kategorija:Ūmėdiečiai
kategorija:Valgomi grybai